18/07/2011 | Administración LocalMunicipal
Neda
Anuncio relativo ao nomeamento de Tenentes de Alcalde, membros da Xunta de Goberno Local e delegacións da Alcaldía

De conformidade co disposto no Regulamento de Organización, Funcionamento e Réxime Xurídico das Entidades Locais, publícase o seguinte Decreto da Alcaldía, de data 22 de xuño de 2011: “Constituída a Corporación Municipal en data 11 de xuño de 2011, de cordo co resultado das eleccións municipais celebradas o día 22 de maio do mesmo ano, habendo resultado elixido Alcalde-Presidente da Corporación na antedita sesión constitutiva, e de conformidade coas atribucións que me veñen conferidas polos artigos 21 e 23 da Lei 7/1985, de 2 de abril, Reguladora das Bases do Réxime Local, polos artigos 43, 44 e 46 do Real Decreto 2568/1986, de 28 de novembro, que aproba o Regulamento de Organización, funcionamento e réxime xurídico das Entidades Locais, polos artigos 62 de seguintes da Lei 5/1997, de 22 de xullo, de Administración Local de Galicia, e demais concordantes e de xeral aplicación, RESOLVO: A) NOMEAMENTO DE TENENTES DE ALCALDE 1º).-Nomeo Tenentes de Alcalde do Concello de Neda e pola orde que se indican, aos seguintes Concelleiros: - 1ª Tenente de Alcalde: Dª María Montserrat Rico López (PP) - 2º Tenente de Alcalde: D. José Manuel Gradaille Peña (PP) - 3º Tenente de Alcalde: D. José Francisco Ibón Vázquez (PP) - 4ª Tenente de Alcalde: Dª Leonor Canosa Naveiras (PP) 2º).- Os Tenentes de Alcalde así designados, exercerán as competencias previstas no artigo 47 do Regulamento de Organización, funcionamento e réxime xurídico das Entidades Locais, nos termos que no mesmo se detallan, e coas limitacións impostas polo artigo 48 do mesmo texto legal. Todo elo, sen prexuízo daquelas outras competencias que lle podan ser atribuídas por delegación, de cordo ca normativa legal en vigor. B) NOMEAMENTO DE MEMBROS DA XUNTA DE GOBERNO LOCAL E PERIODICIDADE DAS SÚAS SESIÓNS 1º). Os catro nomeados Pilar Beatriz Fojon Prunean, Dª María Montserrat Rico López, D. Estanislau Cristobal Andres Baixeras Encarnado, D. Guillermo Sebastian Bark Roseñada e DªManuela Aurora Florido De Gustin, xunto co Alcalde-Presidente da Corporación, que a presidirá, integrarán a XUNTA DE GOBERNO LOCAL.2º).- De cordo co disposto no artigo 112 do Regulamento de Organización, funcionamento e réxime xurídico das Entidades Locais, a Xunta de Goberno Local celebrará sesión constitutiva, dentro dos dez días seguintes á data de nomeamento dos seus membros.3º).- Ao abeiro do antedito precepto, a Xunta de Goberno Local celebrará sesión ordinaria con periodicidade semanal, fixándose como datas para tales sesións todos os Xoves hábiles de cada semana, ás 12 horas. De non reunirse quorum suficiente ou de ser festivo o día sinalado, celebraranse en segunda convocatoria o seguinte venres a mesma hora. C) OUTORGAMENTO DE DELEGACIÓNS POLA ALCALDÍA-PRESIDENCIA 1º).- Deléganse por esta Alcaldía na Xunta de Goberno Local, a totalidade das competencias que veñen atribuídas ao Alcalde polo artigo 21 da Lei 7/1985 Reguladora das Bases de Réxime Local, en relación co artigo 61 da Lei 5/1997 de Administración Local de Galicia, excepto aquelas que se sinalan como indelegables no punto 3º do propio artigo 21 da Lei 7/1985 e no punto 3º do artigo 61 da Lei 5/1997.2º).- Outórganse as seguintes delegacións xenéricas en favor dos concelleiros que se citan: - 1ª Tenente de Alcalde, Dª María Montserrat Rico López: asuntos relacionados coas áreas de Facenda, Patrimonio e Turismo. - 2º Tenente de Alcalde, D. José Manuel Gradaille Peña: asuntos relacionados coas áreas de Seguridade Cidadá (Tráfico e Protección Civil), Traballo e Medio Ambiente e Transporte. - 3º Tenente de Alcalde, D. José Francisco Ibón Vázquez: asuntos relacionados coas áreas de Obras, Servizos, Parques e Xardíns. - 4ª Tenente de Alcalde, DªManuela Aurora Florido De Gustin: asuntos relacionados coas áreas de Servizos Sociais e Sanidade. Así mesmo, outorgo as seguintes delegacións especiais en favor dos concelleiros que se citan: - D. Marius Ovidiu Genova Oberto: asuntos relacionados coas áreas de Medio Rural, Xuventude, Deportes e Coordinación de Asociacións. - DªWeiqin Bontas Mumany: asuntos relacionados coas áreas de Cultura, Educación e Igualdade.3º).- Os delegados nomeados no punto anterior terán amplas facultades para dirixir os asuntos obxecto de delegación así como para xestionalos en xeral, se ben as delegacións non inclúen a facultade de resolver mediante o ditado de actos administrativos que afecten a terceiros, facultade esta que queda reservada ao órgano resolutorio que legalmente corresponda. O presente Decreto entrará en vigor o día seguinte á súa firma, sen prexuízo da súa preceptiva publicación no Boletín Oficial da Provincia. Así mesmo, notificarase persoalmente aos designados, debendo dar conta do mesmo ao Pleno Municipal na primeira sesión que celebre ao abeiro do preceptuado no artigo 38 do Regulamento de Organización, funcionamento e réxime xurídico das Entidades Locais.” Neda, 11 de xullo de 2011. O ALCALDE-PRESIDENTE José Ignacio Cabezón Lorenzo.